
Τρίτη, 20 Οκτωβρίου 2026

ΔΕΛΤΙΟ ΤΥΠΟΥ

Ευρεία επιχείρηση έρευνας και διάσωσηςστη θαλάσσια περιοχή βόρεια της Σάμου – Διάσωση 15 αλλοδαπών, ανάσυρση 6 νεκρών και σύλληψη φερόμενου ως διακινητή

Τις πρωινές ώρες χθες, διεξήχθη ευρεία επιχείρηση έρευνας και διάσωσης στη θαλάσσια περιοχή 3,7 ναυτικά μίλια βόρεια της Σάμου, υπό τον συντονισμό του Ενιαίου Κέντρου Συντονισμού Έρευνας και Διάσωσης (Ε.Κ.Σ.Ε.Δ.) του Λιμενικού Σώματος – Ελληνικής Ακτοφυλακής.
Ειδικότερα, το Ναυαγοσωστικό σκάφος Ν/Γ 513 του Λιμενικού Σώματος – Ελληνικής Ακτοφυλακής, το οποίο εκτελούσε προγραμματισμένη περιπολία, ενημερώθηκε από Στρατιωτικό Παρατηρητήριο για ταχύπλοο σκάφοςτο οποίο κινούνταν με μεγάλη ταχύτηταπρος τις βόρειες ακτές της Σάμου πλησίον του οικισμού «Αυλάκια», ενώ καταδιωκόταν από τουρκική ακταιωρό μέχρι την οριογραμμή. Στη συνέχεια, το εν λόγω σκάφος εισήλθε εντός των ελληνικών χωρικών υδάτων, όπου εντοπίστηκε από Ναυαγοσωστικό (Ν/Γ) σκάφος του Λ.Σ.-ΕΛ.ΑΚΤ.. Ο χειριστής του δεν συμμορφωνόταν με τα ηχητικά και φωτεινά σήματα ακινητοποίησης και διατηρούσε υψηλή ταχύτητα με νότια κατεύθυνση. Στην προσπάθειά του να διαφύγει τη σύλληψη, πραγματοποίησε απότομο ελιγμό προς τα ανατολικά.,με αποτέλεσμα την ανατροπή του λόγω μεγάλης ιπποδύναμης (πιθανολογείται μηχανή 300cc) και την πτώση όλων των επιβαινόντων του στη θάλασσα. 
Το Ν/Γ 513 εκκίνησε αμέσως επιχείρηση έρευνας και διάσωσης, ενημερώνοντας το Ε.Κ.Σ.Ε.Δ. και το Λιμεναρχείο Σάμου. Στην περιοχή μετέβησαν ένα Περιπολικό Πλοίο Λ.Σ.-ΕΛ.ΑΚΤ. (ΠΠΛΣ), 1 Περιπολικό σκάφος Λ.Σ.-ΕΛ.ΑΚΤ. (ΠΛΣ), ένα 1 ελικόπτερο της Π.Α. και 1 ελικόπτερο του Λ.Σ.-ΕΛ.ΑΚΤ. Μέχρι στιγμής έχουν διασωθεί δεκαπέντε (15) αλλοδαποί (άνδρες) από το Ν/Γ και ένας (01) αλλοδαπός από το ΠΠΛΣ, οι οποίοι μεταφέρθηκαν στο λιμάνι Μαλαγαρίου Σάμου. Εκ των ανωτέρω, τέσσερις (04) διακομίστηκαν στο Γενικό Νοσοκομείο Σάμου για την παροχή ιατρικής φροντίδας, ενώ οι υπόλοιποι μεταφέρθηκαν στην Κλειστή Ελεγχόμενη Δομή (Κ.Ε.Δ.) Σάμου.
Παράλληλα, εντοπίστηκαν και ανασύρθηκαν από το Ν/Γ χωρίς τις αισθήσεις τους έξι (06) αλλοδαποί (5 άνδρες και 1 γυναίκα), οι οποίοι μεταφέρθηκαν στο Γενικό Νοσοκομείο Σάμου, όπου διαπιστώθηκε ο θάνατός τους. Κατά δήλωση των διασωθέντων αγνοούνται ακόμη τρεις (03) αλλοδαποί.Στην περιοχή των ερευνών, όπου επικρατούν καλές καιρικές συνθήκες, παραμένει και επιχειρεί ένα Πλοίο Ανοικτής Θαλάσσης Λ.Σ.-ΕΛ.ΑΚΤ. (Π.Α.Θ.). 
Στο πλαίσιο της διενεργούμενης προανάκρισης από το Λιμεναρχείο Σάμου, συνελήφθη ένας 29χρονος αλλοδαπός(υπήκοος Ιράν) εκ των διασωθέντων  για παράβαση του Ν. 5038/2023 («Κώδικας μετανάστευσης»), του Ν. 3386/2005 («Παράνομη είσοδος, έξοδος και παραμονή στη χώρα») και του άρθ. 169 του Π.Κ. («Απείθεια»), καθώς αναγνωρίστηκε ως ο διακινητής των υπολοίπων.
Τυχόν εξελίξεις θα γνωστοποιηθούν με νεότερο Δελτίο Τύπου.

